《登映江楼次韵》
明代·屠侨

解组归来独上楼，百年今日是真游。江横雁影青霄外，路入桃花碧海头。

自此山川随我乐，谩于今古共人忧。閒心一寄凭栏月，满地云浮与水流。

作者简介：（1480—1555）明浙江鄞县人，字安卿，号东洲。屠湖子。正德六年进士。授御史。巡视居庸诸关。武宗遣使捕虎豹，侨力谏不可。累迁至左都御史。卒谥简肃。有《东洲杂稿》、《南雍集》。